PÄÄTÖS N:o 20/63,tehty 11 päivänä joulukuuta 1963,terästeollisuuden yritysten soveltamien hinnastojen ja myyntiehtojen julkistamisesta 2 päivänä toukokuuta 1953 tehdyn päätöksen N:o 31/53 muuttamisesta

KORKEA VIRANOMAINEN, jokaottaa huomioon perustamissopimuksen 60 artiklan 2 kohdan a alakohdan ja 63 artiklan 2 kohdan,ottaa huomioon terästeollisuuden yritysten soveltamien hinnastojen ja myyntiehtojen julkistamisesta 2 päivänä toukokuuta 1953 tehdyn päätöksen N:o 31/53 (EHTY:n virallinen lehti, 4.5.1953, s. 111 ja seuraavat sivut) ja sen muuttamisesta tehdyt päätökset sekä tähän liittyen kyseisen päätöksen muutettuun tekstiin liittyvän tiedonannon, sellaisena kuin se on nykyisin voimassa (EHTY:n virallinen lehti, 27.9.1937, s. 495 ja seuraavat sivut),sekä katsoo, ettäsaatu kokemus osoittaa, että päätöksessä N:o 30/53, jolla korkea viranomainen on täsmentänyt perustamissopimuksen 60 artiklan 1 kohdassa kielletyt menettelytavat, ei ole täsmällisesti ja täydellisesti määritelty yritysten velvoitteita niiden myyntijärjestöjen ja niiden lukuun toimivien välittäjien osalta,tämän vuoksi korkea viranomainen on 11 päivänä joulukuuta 1963 tehdyllä päätöksellä N:o 19/63 muuttanut päätöstä N:o 30/53,tämän vuoksi on tarpeen hyväksyä velvoitteet, joita yritysten on noudatettava hintojen ja myyntiehtojen julkistamiseksi sääntöjen mukaisesti, sellaisina kuin ne ovat muutettuina päätöksellä N:o 19/63,siinä määrin kuin terästeollisuuden yritykset käyttävät myyntijärjestöjä tuotteidensa myymiseksi, niiden on varmistettava, että kyseiset myyntijärjestöt julkaisevat hinnastot ja myyntiehdot päätöksen N:o 31/53 määräysten mukaisesti; yrityksillä on kuitenkin oikeus viitata myyntijärjestöjensä hinnastoihin omien hinnastojen julkaisemisen sijaan ja päinvastoin, jasamanlaista lainsäädäntöä on sovellettava myös omissa nimissään toimiviin välittäjiin, jotka jakelevat yritysten tuotteita niiden lukuun (kaupitsijat, myynnitsijät), sekäkuultuaan neuvoa-antavaa komiteaa,ON PÄÄTTÄNYT SEURAAVAA:

1 artikla

Muutetaan päätöksen N:o 31/53 1 artikla seuraavasti:

"1. Terästeollisuuden yritysten on julkaistava hinnastonsa ja myyntiehtonsa tämän päätöksen määräysten mukaisesti.2. Niiden yritysten, jotka tuotteidensa myymiseksi käyttävät myyntijärjestöä (päätöksen N:o 30/53 1 artiklan ensimmäisen kohdan 2 alakohta), on varmistettava, että tämä myyntijärjestö julkistaa myös hinnastonsa ja myyntiehtonsa tämän päätöksen määräysten mukaisesti.3. Terästeollisuuden yritykset voivat 4 artiklassa vahvistettujen edellytysten mukaisesti ilmoittaa, että niiden tuotteet myydään niiden käyttämän myyntijärjestön hinnaston ja myyntiehtojen perusteella.Myyntijärjestö voi samalla tavoin ilmoittaa, että tuotteet myydään yrityksen hinnaston ja myyntiehtojen mukaisesti.4. Rautamalmia valmistavia teollisuusyrityksiä koskee edelleen 12 päivänä helmikuuta 1953 tehty päätös N:o 4/53."

2 artikla

Muutetaan päätöksen N:o 31/53 5 artikla seuraavasti:

"1. Yritysten ja niiden myyntijärjestöjen on velvoitettava omissa nimissään toimivat välittäjät, jotka myyvät mainittujen yritysten ja myyntijärjestöjen lukuun (kaupitsijat, myynnitsijät), noudattamaan julkista- miensa hinnastojen ja myyntiehtojen osalta tällä päätöksellä vahvistettuja määräyksiä.2. Sikäli kuin nämä kaupanvälittäjät eivät julkista hinnastoja ja myyntiehtoja, ne täyttävät velvoitteensa ilmoittamalla 4 artiklassa vahvistetuin edellytyksin soveltavansa kyseisten yritysten tai niiden myyntijär- jestöjen tämän päätöksen mukaisesti laatimia hinnastoja ja myyntiehtoja omaan myyntiinsä.3. Yrityksiä pidetään vastuullisina, jos nämä välittäjät jättävät noudattamatta edellä määrättyjä velvoitteita."

3 artikla

Lisätään päätöksen N:o 31/53 5 artiklan jälkeen 6 artikla seuraavasti:"1. Yritysten ja niiden myyntijärjestöjen on laadittava myyntiehtonsa niin, että niiden ostajat (tukkukauppiaat) sitoutuvat edelleen myytäväksi tarkoitettujen tuotteiden osalta, varastomyyntiä lukuun ottamatta, noudattamaan niiden hinnastojen ja myyntiehtojen osalta tässä päätöksessä vahvistettuja sääntöjä.2. Sikäli kuin nämä ostajat (tukkukauppiaat) eivät sisällytä hinnastoihinsa omia hintojaan ja myyntiehtojaan, ne voivat täyttää velvoitteensa ilmoittamalla 4 artiklassa vahvistettujen edellytysten mukaisesti ne tekijät kyseisten yritysten tai niiden myyntijärjestöjen tämän päätöksen mukaisesti laatimista hinnastoista ja myyntiehdoista, joita ne soveltavat omaan myyntiinsä."

4 artikla

Poistetaan päätöksen N:o 31/53 2 päivänä toukokuuta 1953 tehdyn toisinnon 6 artikla.

5 artikla

Tämä päätös julkaistaan Euroopan yhteisöjen virallisessa lehdessä. Se tulee voimaan 20 päivänä tammikuuta 1964.Päätöksen N:o 31/53 teksti, sellaisena kuin se on muutettuna tällä päätöksellä, julkaistaan tiedonantona Euroopan yhtei- söjen virallisessa lehdessä.

Korkea viranomainen neuvotteli tästä päätöksestä ja teki sen istunnossaan 11 päivänä joulukuuta 1963.

Korkean viranomaisen puolesta

Puheenjohtaja Dino DEL BO